Artur Siil

Artur Siil (30. jaanuar 1896 Vao vald, Väike-Maarja kihelkond, VirumaaArtur Siil, "Album Academicum Universitatis Tartuensis 1918–1944" – 31. mai 1980 Jõgeva) oli eesti õpetaja, aiandustegelane, mesinik ja sordiaretaja.

 Elulugu 
Ta õppis Viru-Jaagupi algkoolis ja lõpetas 1916. aastal Hugo Treffneri Gümnaasiumi. 1916–1918 ja 1921 õppis ta Tartu Ülikooli arstiteaduskonnas ning aastatel 1921–1924 matemaatika- ja loodusteaduskonnas keemiat (mõlemad erialad jäid lõpetamata). Ta oli korporatsiooni Fraternitas Estica liige.

Artur Siil võttis arstina osa Vabadussõjast, haigestus plekilisse soetõppe ja sai ühepoolse halvatuse.

1927 jätkas ta õpinguid Vahi aiamajanduskoolis, mille lõpetas 1929.

1929–31 õpetas Siil Arkna Põllutöökoolis aiandust ja mesindust, 1931–32 töötas Virumaal aiandus-mesindusnõuandjana, 1932–41 oli õpetaja Vigala Põllundus- ja Aianduskoolis (aiandust, matemaatikat jm) ning 1941–44 juhatas oma venna Richard Siili jahu- ja püüliveskit.

1938–39 kirjutas Siil artikleid lavade valmistamise, redise ja salati kasvatamise ning marjaaedade rajamise kohta ajakirja Aed.

1944 ta arreteeriti.

1945–50 töötas Artur Siil Jõgeva Sordiaretusjaamas.

Teoseid
 "Vigala Põllundus- ja Aianduskool 1920–1940". Vigala 1940 (üks autoreid)
 "Kolhoosimaade korraldamisel tuleb tõsiselt arvestada aiandusega", ajaleht Kolhoosnik, 1952

Isiklikku
Artur Siili isa oli mölder, Võhu vesiveski rentnik.

Ta on maetud Viru-Jaagupi kalmistule (aadress 6, N, 267/273).Haud Viru-Jaagupi kalmistul

Viited

Välislingid
 Artur Siil, "Album Academicum Universitatis Tartuensis 1918–1944"
 Arthur Siil, Korporatsioon Fraternitas Estica, coetus 1916/1917
 "Jõgeva Sordiaretusjaama mesinik ja aiandusõpetaja Artur Siil", foto. Eesti Maaelumuuseumid, EPM FP 254:6

Kategooria:Eesti õpetajad
Kategooria:Eesti matemaatikaõpetajad
Kategooria:Eesti aiandustegelased
Kategooria:Eesti sordiaretajad
Kategooria:Eesti mesinikud
Kategooria:Korporatsioon Fraternitas Estica liikmed
Kategooria:Hugo Treffneri Gümnaasiumi vilistlased
Kategooria:Vabadussõja veteranid
Kategooria:Viru-Jaagupi kalmistule maetud
Kategooria:Sündinud 1896
Kategooria:Surnud 1980